ثورة
اعتقد أن العالم كله محتاج ثورة جديدة
احنا عايشين في زمن كل حاجة فيه متلخبطة
ومفشوخة
فاعتقد أن احنا محتاجين ثورة
احتا بدأنا ثورة في مصر
أنا كان حظي حلو أني كنت جزء منها
وأنا شهدت على فترة زمنية مهمة جدا
هتكون جزء من التاريخ المصري يوما ما
فأنا حظي حلو جدا أني كنت هنا وأني شهدت على كل حاجة وكنت جزء منها
فلو خلفت في يوم أو بقى عندي أحفاد
هقول لهم أن أنا واحدة من الناس اللي بدأت الثورة
ويا ريت ، يا ريت في يوم
كل حاجة هتبقى زي ما احنا عايزينها مش زي ما عايزاها ناس تانية
اعتقد أن الثورة حاجة مهمة لكل الناس
بتبتدي بنفسك، بتبتدي من بيتك
لو مش عاجبك حاجة، قول أنها مش عاجباك
عايز تمشي أمشي، فاهمة قصدي؟
خليكي حرة، كوني نفسك وعبري عن نفسك أكتر
الثورة حاجة مهمة أوي بالنسبة لي وبتمنى أن في يوم العالم يكون في سلام وهدوء
وتعبت من أني اشوف أطفال بتعاني كل يوم وفي كل مكان
والناس بتقتل بعضيها، تعبت
أنا نباتية فمش بقتل الحيوانات عشان الأكل، عارفة؟
يمكن في يوم كلنا نبقى كده
تخيل كل الناس... زي جون لينون
فاحنا محتاجين ثورة عشان نبقى سالمين
كانت تجربتك عاملة ازاي في الثورة؟
تجربتي كانت حلوة جدا أنا بحب الثورة
هحكيلك القصة كلها
أنا كنت همشي من مصر عشان زهقت من التحرش ومن عدم احترام الناس ليا
حتى شغلي لما قلتلك أن كنت بترفض كتير
فقلت خلاص ماشي أنا هسيب البلد
وحجزت تذكرة لجوا في الهند كنت رايحة الهند
ده كان يوم واحد قبل الثورة
وبعدين سمعت أن حاجة بتحصل فلغيت خطتي
وقررت اقعد هنا
عشان اكون جزء من ده
وبعد تلات سنين من الكفاح
ماشفتش حاجة بتتحسن أو أي حاجة بتتغير حتى
فقررت أمشي
وأنا حاسة بالاحباط
يعني أنا عشت سنتين برة البلد عشت سنتين في كاليفورنيا
ولما جيت هنا من أسبوعين
كنت محبطة جدا، يعني
احنا حتى مش هنبتدي من الصفر هنبتدي من تحت الصفر
دلوقتي مافيش حاجة اتغيرت
فأنا محبطة جدا
يمكن الأمور تتغير للأحسن، بس ما اعتقدش